હૈદરાબાદ મેટ્રો વિશ્વનો સૌથી મોટો જાહેર-ખાનગી ભાગીદારી (પીપીપી) મેટ્રો રેલ પ્રોજેક્ટ છે એવું તેલંગાણાના આઇટી પ્રધાન કે.ટી. રામારાવે ટ્વિટ કરીને જણાવ્યું હતું. તેમણે જણાવ્યું હતું કે તમામ ટ્રેનોમાં શરૂઆતમાં ત્રણ કોચ હશે અને પાછળથી પ્રવાસીઓની સંખ્યાને ધ્યાનમાં રાખીને કોચની સંખ્યા વધારીને છ કરવામાં આવશે. તેમણે એવું પણ જણાવ્યું હતું કે તેલંગાણા રાજ્ય માર્ગ પરિવહન નિગમ (ટીએસઆરટીસી) મેટ્રો માટે ફીડર સેવાઓ પણ શરૂ કરશે. બે કિલોમીટર સુધીનું લઘુતમ ભાડું રૂ.૧૦ હશે અને ર૬ કિમી. કરતાં વધુ અંતર માટેનું મહત્તમ ભાડું રૂ.૬૦ હશે.